laion/Wikipedia-Exotic huggingface dataset:
אטלוס (בן אנדרומנס)

אַטָּלוֹס (ביוונית: Ἄτταλος‏; ?–316 לפנה"ס) היה מצביא מוקדוני בצבאו של אלכסנדר הגדול, ולאחר מכן דמות שולית במלחמות הדיאדוכים. שנת לידתו המדויקת אינה ידועה. הוא היה בנו של אציל מוקדוני בשם אנדרומנס, וידוע על שלושה אחים שהיו לו, אשר כולם שירתו בצבא המוקדוני, סימיאס, פולמון ואמינטס. הוא שירת בצבאו של פיליפוס השני, מלך מוקדון, והגיע לדרגה של סומאטופילקס בצבאו. כאשר פיליפוס נרצח בשנת 336 לפנה"ס, הוא היה אחד מהחיילים שדלקו אחרי הרוצח פאוסניאס והרגו אותו. לאחר מכן המשיך לשרת בצבאו של אלכסנדר הגדול. בשנת 330 לפנה"ס, במהלך קשר פילוטאס, נחשדו הוא ושלושת אחיו במעורבות בקשר על סמך ידידותם הקרובה עם פילוטאס. פולמון נמלט אל הפרסים ולאחר מכן נרצח, אולם שלושת האחרים נותרו להמתין למשפטם. הם זוכו, הודות להתגוננותו העיקשת של אמינטס שהוכיח את חפותם. בתחילת שנת 328 לפנה"ס, במהלך כיבושי אלכסנדר הגדול באסיה התיכונה, הוא פיקד על טקסיס (מקביל בערך לחטיבה) שהיה תחת פיקודו העליון של קרטרוס, והשתתף בדיכוי מרידות בבאקטריה. אריאנוס מספר שבשנת 323 לפנה"ס הוא ושישה קצינים נוספים ישנו לילה במקדש סראפיס כדי לבקש רחמים מהאל עבור אלכסנדר החולה. מקטע שהשתמר מחיבורו האבוד של אריאנוס, "אירועים לאחר מותו של אלכסנדר", ניתן ללמוד שהיה לו חלק בהבאת גופתו של אלכסנדר לקבורה, אולם הטקסט בקטע זה קטוע עד מאוד. במהלך הסכמי בבל, צידד אטלוס בפרדיקס, ואף נשא לאשה את אטלנטה, אחותו של זה. עם פרוץ מלחמת הדיאדוכים הראשונה בשנת 322 לפנה"ס, התייצב לימינו של פרדיקס והתלווה אליו במסעו כנגד תלמי. הוא קיבל ממנו פיקוד על הצי העוגן בפלוסיום, ולא נכח כאשר פרדיקס נרצח בידי חייליו בשנת 320 לפנה"ס. במסגרת הסכם טריפרדיסוס שנערך בין המנצחים, הוצא גזר דין מוות על כל תומכיו לשעבר של פרדיקס, ואשתו של אטלוס, אטלנטה, נרצחה. אטלוס הפליג אל העיר צור בפיניקיה, והמושל המוקדוני של העיר, ארכלאוס, קיבל את פניו בברכה והחזיר לו 800 טלנטים כסף שהופקדו בידיו על ידי פרדיקס. אטלוס נשאר זמן מה בצור, וקיבץ סביבו את תומכיו של פרדיקס שנמלטו ממצרים. הצבא שלו כלל בסופו של דבר 10,000 חי"ר ו־800 פרשים. עם כוח זה הוא תקף את רודוס, אולם הרודים בהנהגת האדמירל דמרטוס, הדפו אותו. אטלוס הפליג לפסידיה, במטרה לאחד כוחות עם שאר תומכיו לשעבר של פרדיקס. הוא התאחד עם צבאו של אלקטס, ומלאכת השמדתם הופקדה בידי אנטיגונוס מונופתלמוס. אנטיגונוס הביס אותם בקרב, ובעוד אלקטס הצליח להימלט (ומאוחר יותר נתפס בטרמסוס), נפלו אטלוס וקצינים נוספים בשבי. הם נכלאו בטירה מבודדת בתחומי ממלכתו של אנטיגונוס יחד עם אסירים נוספים. בשנת 317 לפנה"ס מרדו הוא ושאר האסירים, והצליחו להכריע את שומריהם. הם השתלטו על הטירה, ואנשיו של אנטיגונוס, בהנהגתה של המלכה סטרטוניקה בעצמה, הטילו עליהם מצור שנמשך שנה וארבעה חודשים, שלאחריו נהרג אטלוס. דיודורוס, ספר שישה עשר, 94. אריאנוס, "אנבסיס", ספר שלישי, 27. אריאנוס, "אנבסיס", ספר רביעי, 16. אריאנוס, "אנבסיס", ספר רביעי, 22. אריאנוס, "אנבסיס", ספר שביעי, 26. אריאנוס, "אירועים אחרי מותו של אלכסנדר". בתוך: יעקובי, פרגמנטים, 156, 10. דיודורוס, ספר שמונה עשר, 37. אריאנוס, "אירועים אחרי מותו של אלכסנדר". בתוך: יעקובי, פרגמנטים, 156, 11. דיודורוס, ספר שמונה עשר, 44. פוליאנוס, "סטראטגמטה", ספר רביעי, 6, 7.
יוסף כרמל (רב)

הרב יוסף גרשון כרמל (נולד ב־8 ביוני 1953) הוא ראש כולל ארץ חמדה בירושלים ואב"ד "ארץ חמדה - גזית". נולד בירושלים בכ"ה בסיון שנת תשי"ג, נינו של הרב יוסף גרשון הורביץ (רבה של מאה שערים) ודור שביעי לתלמידי הגר"א. למד בישיבת נתיב מאיר. היה ממייסדי ישיבת ניר קריית ארבע, בה שימש כר"מ במשך כעשור. שירת בצה"ל בחיל השריון, ולחם במלחמת יום הכיפורים ובמלחמת שלום הגליל. החל משנת תשמ"ה החל לשמש כמרצה בכיר במכללה ירושלים. בשנת תשמ"ז התמנה לכהן כראש בית המדרש במכון מאיר למשך כשנה. באלול תשמ"ז ייסד יחד עם הרב משה ארנרייך את כולל ארץ חמדה, תחת נשיאותו של הרב שאול ישראלי. עד היום מכהן הרב כרמל כראש הכולל יחד עם הרב ארנרייך. בשנת תשס"ו ייסד מכון 'ארץ חמדה' את בית הדין "משפט והלכה בישראל", שפעל תחילה בתל אביב ובירושלים. בשנת תשס"ט אוחד בית הדין של 'ארץ חמדה' עם "איגוד בתי הדין - גזית", לרשת בתי דין בשם "ארץ חמדה - גזית". לאורך כל השנים הרב כרמל מכהן כאב"ד בבית הדין בירושלים, ובפועל הוא ממובילי ומתווי המדיניות של רשת בתי הדין 'ארץ חמדה - גזית'. הרב כרמל עומד בראש פרויקט "Ask The Rabbi" ("שאל את הרב") שנתן עד כה למעלה מ-15,000 תשובות בהלכה באנגלית לפונים מרחבי העולם, בהם רבני קהילות רבים. שמו הוצע בעבר כמועמד לכהן כרבה של ירושלים. אחותו שלומית נשואה לרב יהודה קרויזר. צפנת אליהו - ביאור על ביאור הגר"א לשולחן ערוך חושן משפט - הלכות נזקי ממון. בעריכתו ובהכוונתו: שו"ת במראה הבזק - סדרת ספרי שו"ת שכתבו רבני המכון לשואלים ורבנים מרחבי העולם בכל תחומי ההלכה. צפנת ישעיהו - ביאור מקיף על ספר ישעיהו. בהוצאת מגיד. קורות חייו באתר ארץ חמדה שיעורי הרב כרמל באתר ישיבה כל הכתבות על הרב יוסף כרמל, באתר ערוץ 7 מאמרים של הרב יוסף כרמל, באתר ספריית אסיף יהודה יפרח, ‏"רב שישן בלילה כשמונח לפתחו מקרה של עגונה – מועל בתפקידו", בעיתון מקור ראשון, 2 ביולי 2018 "צעקתי לא לירות" סיפור הטלית שהצילה במלחמת יום הכיפורים, באתר הידברות יוסף גרשון כרמל (1953-), דף שער בספרייה הלאומית
תטא הילינג

תטא הילינג (Theta Healing) היא שיטת ריפוי אלטרנטיבי פסאודו-מדעית המתבססת על הרעיון שלאדם יש שליטה רצונית בגלי מוח מסוג תטא, ובעזרת השליטה הזו ניתן לחזק את הגוף והנפש. את השיטה פיתחה הנטורופתית ויאנה סטייבל שמאז הורשעה במספר סעיפים של הונאה והפרת חוזה בעקבות טענות שקריות בנוגע להיסטוריה הרפואית שלה וליעילות השיטה שפיתחה. השיטה פותחה על ידי הנטורופתית ויאנה סטייבל, שטוענת שהבורא נגלה אליה על ידי תקשור וגילה לה את השיטה, ובעזרתה ריפאה עצמה מסרטן בשנת 1995. בעקבות טענה זו סטייבל הורשעה בהונאה ונאלצה לשלם סכומים גדולים בפיצוים, שכן היא מעולם לא אובחנה בסרטן. לטענת סטייבל, בכוחה של השיטה גם לשנות דנ"א. לדבריה: טכניקת תטא הילינג היא טכניקת מדיטציה ופילוסופיה רוחנית שאינה קשורה לדת אחת מסוימת, אלא מקבלת את כולן – במטרה להתקרב לבורא. זוהי שיטת אימון למוח, הגוף והנשמה של המתרגל, שיטה המאפשרת למתרגל להתנקות מאמונות מגבילות, לחיות חיים מלאי מחשבות חיוביות ולפתח את המידות הטובות בכל מה שאנו עושים, דרך מדיטציה ותפילה. סטייבל עומדת בראש ארגון המלמד את השיטה ובסיסו נמצא במונטנה, ארצות הברית. לארגון יש קבוצות-לימוד מקומיות הפעילות ברחבי העולם המערבי, עם תלמידים ומורים. יש לארגון מספר ארגוני-בת, ובכלל זה מוסד תטא הילינג בשם "חשוֹב!" (Think), ומוסד שני בשם "מדע" (Science). לארגון אתר אינטרנט פעיל שבו מוצגת השיטה ונמכרים ספרים, תקליטורים ופריטי לבוש הנושאים את סמלי הארגון ומסריו. גם בישראל פועלים אנשים המלמדים את השיטה ומטפלים בעזרתה.. מיסדת השיטה, ויאנה סטיבל, הורשעה בשנת 2016 בהונאה והפרת חוזה בעקבות טענתה שריפאה את עצמה מסרטן בעצם הירך בניגוד לתחזיות רופאיה שתאלץ לעבור כריתת רגל. עוד היא טענה כי הסרטן ברגלה התפתח ללימפומה וסרקומה ושהוציאה את עצמה מתרדמת באמצעות השיטות שפיתחה. במהלך המשפט נחשפו התיקים הרפואיים שלה ומהם עולה שהיא מעולם לא אובחנה בסרטן ומעולם לא הומלצה לכריתת רגל. במשפט נפסק כי על סטייבל לשלם לתובע (מטפל לשעבר בשיטה) 111,000$ בעקבות הפרת חוזה, 17,000$ בעקבות הונאה ו-500,000$ כפיצויים עונשיים. אין כל סימוכין לשיטה ומחקרים שנערכו הוכיחו כי השיטה אינה מועילה לאף מחלה מעבר לאפקט הפלצבו, לכן תטא הילינג נחשבת פסאודו-מדע ולעיתים אף דת. עיתונאים שחקרו את נושא התטא הילינג בבריטניה ראיינו מטופלים לשעבר שסיפרו שהשיטה לא שיפרה את מצבם כלל, ואת פרופ' אדוארד ארנסט מאוניברסיטת אקסטר שהגדיר את השיטה כ"אוסף מסוכן של שטויות, נוכלות שהיא על גבול הפלילית". אלקטרואנצפלוגרם (גלי מוח) דת ואושר הילינג דמיון מודרך קינסיולוגיה יישומית אתר הבית של ארגון תטא הילינג על השיטה באתר ויקי-רציונל תטא הילינג - הסבר על השיטה FindLaw's Supreme Court of Idaho case and opinions., Findlaw (באנגלית) http://www.thetahealing.com/thetahealing-dna-activation.html קטי קמחי, תטא הילינג: טיפול רוחני-אנרגטי יכול לרפא סרטן?, באתר ynet, 16 ביולי 2011 https://www.youtube.com/watch?v=D-mCQzIlERs
אראלה גולן

אראלה גולן (נולדה ב-11 באוקטובר 1945) היא חברת הכנסת לשעבר מטעם סיעת שינוי וסיעת "חץ". אראלה גולן נולדה בישראל בשנת 1945. בהשכלתה היא בעלת תואר שני בביולוגיה, תואר ראשון בתיאטרון (תפאורת במה ותאורה), מוסמכת באדריכלות ובוגרת לימודי תעודה בלימודי שימור המורשת הבנויה. כאדריכלית, עצמאית וכן שותפה בעבר בחברת בנייה, השתתפה בהקמתם של פרויקטים ציבוריים. משנת 1982 חברה ב"איקומוס ישראל" – International council of Monuments and Sites ובעמותת "מרכז לעירוניות מתחדשת". בשנות ה-80 נמנתה על ראשוני הפעילים במפלגת שינוי, מטעמה התמודדה לכנסת ה-16 בשנת 2003. המקום ה-16 ברשימת המפלגה הותיר אותה מחוץ לכנסת, עד לפטירתה של יהודית נאות בדצמבר 2004. במהלך כהונתה פעלה בקביעת מדיניות וייצוג אינטרס הציבור בנושאי בריאות ומדע, מדיניות פנים, בינוי, סביבה ושימור. כיהנה כחברה בוועדת העבודה הרווחה והבריאות, בוועדת הפנים ואיכות הסביבה, בוועדה לקידום מעמד האישה, בוועדה למאבק בנגע הסמים, בוועדת המדע והטכנולוגיה ובוועדת החינוך התרבות והספורט. בתחום הבריאות והמדע פעלה לקידום תחום השתלת איברים, קידום תרומת מח עצם בישראל, קידום תרומת ביציות בישראל לפריון ולמחקר, פטור ממע"מ לתרופות מצילות חיים. עם התפלגות המפלגה לקראת הבחירות לכנסת השבע עשרה. התמודדה גולן בפריימריס של מפלגת "שינוי" לקביעת הרשימה לכנסת ה-17 ונבחרה למקום החמישי והייתה לאישה הבכירה במפלגה. גולן, שנחשבה למקורבת לחבר הכנסת אברהם פורז הייתה חברת הכנסת היחידה מבין אנשיו שלא פרשה באותו לילה בו הפסיד את המקום השני לעורך הדין רון לוינטל. כעבור שבוע ימים, פרשה לסיעת חץ ושובצה במקום השביעי ברשימה. רשימת "חץ" לא עברה את אחוז החסימה וגולן לא נבחרה לכנסת. עד תחילת שנת 2008, הייתה חברה וסגנית יושבת ראש תנועת דרך אחרת של מלי פולישוק-בלוך, אשר היה בכוונתה לרוץ לכנסת בבחירות לכנסת השמונה עשרה, אך לבסוף לא נרשמה בוועדת הבחירות. באותה שנה עזבה את "דרך אחרת" והצטרפה למפלגת ישראל חזקה של חבר הכנסת לשעבר אפרים סנה. בבחירות המקדימות שנערכו במפלגה הוצבה גולן במקום החמישי ברשימת המפלגה לכנסת. גם מפלגה זאת לא עברה את אחוז החסימה. גולן התמודדה בבחירות לכנסת התשע עשרה במקום ה-28 ברשימת התנועה. אראלה גולן, באתר הכנסת אראלה גולן, באתר כנסת פתוחה רשימת התנועה באתר ועדת הבחירות המרכזית.
דראווה פטוי

מועדון כדורגל דראווה פטוי (באנגלית: Drava Ptuj Football Club) היה מועדון כדורגל סלובני מהעיר פטוי, אשר מספר עונות בליגת העל הסלובנית.[דרושה הבהרה] בעונת 2010/2011 המועדון פורק, כאשר עונה קודם לכן ירדה לליגה השנייה. גביע הקהילה: זכייה (4): 1992/1993, 1995/1996, 1997/1998, 1998/1999 מדיה וקבצים בנושא דראווה פטוי בוויקישיתוף אתר האינטרנט הרשמי של דראווה פטוי אחד אירועי הקרנבל הפופולריים ביותר של סלובניה, באתר ויקיפדיה האנגלית ערך זה הוא קצרמר בנושא מועדוני כדורגל ובנושא סלובניה. אתם מוזמנים לתרום לוויקיפדיה ולהרחיב אותו.
דאנקן פרסטון

דאנקן פרסטון (באנגלית: Duncan Preston; נולד ב-11 באוגוסט 1946) הוא שחקן אנגלי. הוא מוכר בעיקר מהופעותיו בתוכניות הטלוויזיה שכתבה ויקטוריה ווד, בהם בתפקיד קליפורד באופרת הסבון הפרודית "Acorn Antiques" ובתפקיד סטן בסיטקום "נשות המזנון" (1998–2000). בשנת 2005 שב וגילם את קליפורד במחזמר "Acorn Antiques The Musical". תפקידים נוספים שלו בטלוויזיה היו בדמות ג'ונתן הסלאם בסיטקום "Surgical Spirit" (בין 1989 ל-1995), אבא של קווין בסדרה "הארי אנפילד וחברים" (1994), ודאגלס פוטס באופרת הסבון "אמרדייל" (2007–2011, ומ-2014 והלאה). פרסטון נולד בברדפורד שבמערב יורקשייר. הוא הופיע בתפקידי אורח בסדרות טלוויזיה שונות בהן "Hunters Walk", בסדרה "Secret Army", "המקצוענים", "כל היצורים גדולים כקטנים", "רובין משרווד", "ברז'ראק", "The New Statesman", בסדרה לילדים "Press Gang", הסיטקום "Chalk", סדרת הפשע "Boon", "חדר מיון", "Heartbeat", "הטי וייתרופ חוקרת", "הולבי סיטי", "Peak Practice", "רציחות במידסומר", "דיאל ופסקו" ובסדרה הקומית "המשפחה שלי". פרסטון כיכב בסיטקום הרפואי "Surgical Spirit". ב-2004 הופיע בתפקיד דניס סטוקס באופרת הסבון "קורוניישן סטריט". הוא משחק באופרת הסבון "אמרדייל" בתפקיד דאג פוטס, אביה של לורל תומאס. עוד הופיע בשעשועון "Lily Savage's Blankety Blank". פרסטון הוא שחקן שייקספירי ידוע והופיע בהפקות רבות של הלהקה השייקספירית המלכותית. בין השאר גילם את אנגוס בהפקה של טרוור נאן למחזה "מקבת'", על הבמה ב-1976 ובטלוויזיה ב-1978. בהצגה כיכבו איאן מקלן וג'ודי דנץ'. ב-2007 הופיע בעיבוד בימתי של הספר "אל תיגע בזמיר". ב-1986 התחתן פרסטון עם השחקנית סוזן פנהליגון (אנ'), ששיחקה בתפקיד ג'ין הופ באופרת הסבון "אמרדייל". הם התגרשו ב-1992, אבל חזרו לחיות יחד ב-1997. בני הזוג חיים בוולטון-און-תיימז עם בנם טרואן מונרו. ב-4 בדצמבר 2002 הוענק לפרסטון תואר דוקטור לשם כבוד מטעם אוניברסיטת ברדפורד על תרומתו כשחקן. דאנקן פרסטון, במסד הנתונים הקולנועיים IMDb (באנגלית) דאנקן פרסטון, באתר AllMovie (באנגלית) דאנקן פרסטון, במסד הנתונים הקולנועיים KinoPoisk (ברוסית) דאנקן פרסטון, באתר MusicBrainz (באנגלית) "Duncan Preston to take 'Emmerdale' break". Digital Spy. 28 ביולי 2010. נבדק ב-29 בספטמבר 2013. {{cite web}}: (עזרה) Duncan Preston at the Internet Movie Database UoB Press release, brad.ac.uk; accessed 20 August 2014.
נסים דהן

נסים דהן (נולד בתשי"ד, 7 במאי 1954) הוא איש ציבור חרדי-ספרדי, לשעבר חבר הכנסת מטעם מפלגת ש"ס, כיהן כשר הבריאות, סגן שר האוצר וסגן יושב-ראש הכנסת. בשנים 2007–2014 כיהן כיו"ר הוועדה הקרואה במועצה המקומית קציר-חריש. נולד במרוקו בשנת 1954, ועלה ארצה בשנת 1955. למד בישיבה גבוהה ושירת בצה"ל שירות מקוצר, בזיהוי חללים. הוא מקורבו של הרב שמעון בעדני, חבר מועצת החכמים. כיהן כסגן שר האוצר בממשלת ברק (מ-5 באוגוסט 1999 עד פרישת ש"ס מהקואליציה ב-11 ביולי 2000), ולאחר מכן כשר הבריאות בממשלתו הראשונה של אריאל שרון (2001–2003). בכנסת ה-16 כיהן כסגן יושב ראש הכנסת, ואף נבחר על ידי יושב ראש הכנסת, ראובן ריבלין, לנהל את ישיבות הפגרה עד הבחירות לכנסת ה-17, בשל בחירת ריבלין ליו"ר מטה הבחירות של הליכוד. לאחר סיום כהונתו כשר הבריאות המשיך להיות פעיל בנושא הבריאות בכנסת והגיש מספר הצעות חוק בתחום זה. הצטרף לעתירה לבג"ץ שהגישה ההסתדרות הרפואית בישראל כנגד משרד הבריאות בעניין אי יישום דו"ח ועדת אמוראי על הרפואה הציבורית ומעמד הרופא בה. לקראת הבחירות לכנסת ה-17 הודיע על פרישתו מהחיים הפוליטיים. ב-29 באוקטובר 2007 מונה לכהן כיו"ר הוועדה הממונה של קציר-חריש על ידי שר הפנים מאיר שטרית. בשנת 2012, פורקה המועצה ודהן המשיך לכהן עד שנת 2014 כראש מועצת חריש בלבד. בשנים 2014–2016 כיהן כרב בית הכנסת "חורש רמות" לעדת הפרסים בירושלים. נשוי ואב לתשעה ילדים. הוא בעל חגורה שחורה בקראטה ובעל רישיון טיס ורישיון צלילה. נסים דהן, באתר הכנסת נסים דהן, באתר כנסת פתוחה
מגדל השעון של בגדאד

מגדל השעון של בגדאד (בערבית: ساعة بغداد) הוא בנין ציבור, הממוקם ליד כיכר החגיגות הגדולות והאזור הירוק בבירת עיראק, בגדאד, שהוקם ב-1994. לפני 2003, שימש הבניין כמוזיאון, והציג מגדל שעון, עם 4 שעונים בראשו. הבניין ניזוק במהלך מלחמת עיראק. לאחר ששופץ, משמש הבניין כמושב בית המשפט העליון של עיראק. תמונת המגדל, בגוגל מפות ערך זה הוא קצרמר בנושא בגדאד ובנושא אדריכלות. אתם מוזמנים לתרום לוויקיפדיה ולהרחיב אותו.
סבינה ליבלינג

סבינה ליבלינג (1 באפריל 1908 - 21 במאי 1999) הייתה רופאת עיניים, מנהלת מחלקת עיניים בבית החולים איכילוב, (1963) - (1970), האישה הראשונה שניהלה מחלקת עיניים במדינת ישראל, והאישה הראשונה שנתמנתה למנהלת מחלקה בבית החולים איכילוב. ליבלינג למדה רפואה בגרמניה עד שגורשה על ידי הנאצים וסיימה את לימודיה בשווייץ. עלתה לארץ ללא ניסיון רפואי וללא ידיעת השפה ותוך זמן קצר התאקלמה. התמחתה בבית החולים הדסה תל אביב, ובמהלך השנים התמנתה לסגנית מנהל המחלקה. עסקה רבות בכירורגיה של העין, ובניתוחי "טוטי" אשר למדה מעמיתה הד"ר יוליוס יעקובי. ליבלינג התגוררה בקרבת בית החולים הדסה, ברחוב ג'ורג' אליוט 9, ולפני שהיה בביתה מכשיר טלפון, בזמן חרום רפואי, אח או סניטר היה דופק על מפתן ביתה, ותוך מספר דקות הייתה מתייצבת בחדר מיון. ליבלינג הרחיבה את שירותי מרפאות העיניים, והמחלקה גדלה בתקופתה ל-25 מיטות אשפוז. ד"ר אפרים סיני שבמחלקתו התמחתה ועבדה תחתיו כרופאה בכירה שנים רבות נזכר : "היו לה נתונים טובים, גם עיניים טובות ויד עדינה ובטוחה ". בשנים האחרונות בהדסה נשאה בעול המחלקה ובשנת 1963 קיבלה את ניהול מחלקת העיניים באיכילוב עד לפרישתה לגמלאות ב-1970, ובכך הפכה לאישה הראשונה שניהלה מחלקה באיכילוב.. לפני צאתה לגמלאות התחילה בהליכי הקמת "בנק הקרניות הארצי", שהיה ממוקם באיכילוב ושירת את כל מחלקות העיניים בארץ, פרופ' משה לזר שקיבל את ניהול המחלקה לאחר יציאתה לגמלאות פתח את "בנק הקרניות".. משנת 1963 התגוררה בבית מקס ליבלינג ברחוב אידלסון 29 בתל אביב, שהיה שייך לדודה מקס ואשתו, טוני ליבלינג. לאחר צאתה לגמלאות עבדה באופן פרטי ובמוסד לביטוח לאומי כפוסקת רפואית.. נפטרה ב-1999, נקברה בבית העלמין ירקון. נשים חלוצות במקצועות כירורגיים ביישוב ובמדינת ישראל פרופ' נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך : ליבלינג, סבינה, עמוד 264. ניתוחי "טוטי" - יצירת צינור לניקוז הדמעות מהעין לאף במקרי סתימת צינור הדמעות הטבעי. ד"ר אפרים סיני, "במלוא העין - מעולמו של רופא" צ'ריקובר הוצאה לאור בע"מ, 1984, תל אביב, עמוד 160 מרכז רפואי עירוני ממשלתי - ספר השנה 1971–1972, הוצאת המחלקה ליחסי-ציבור של בתי החולים העירוניים-ממשלתיים, העורך : אריה תורג'מן, 1972, "מחלקת עיניים", עמודים 127-129 ילקוט הפרסומים, "פוסקים רפואיים בביטוח הלאומי", כ"ה בחשון תש"ג, 15.1.1979, עמוד 276
ססיל

האם התכוונתם ל... ססיל פאן דה סאליס – שריף, אביר, ויו"ר מועצת המחוז של מידלסקס. ויליאם ססיל – מדינאי אנגלי רוברט ססיל, רוזן סולסברי הראשון רוברט גסקוין ססיל – המרקיז השלישי מסולסברי ססיל האריה – אריה שהריגתו עוררה מחאה עולמית אישים ששמם הפרטי הוא ססיל ססיליה
פרדיננדו דה מדיצ'י

האם התכוונתם ל... פרדיננדו הראשון דה מדיצ'י, הדוכס הגדול של טוסקנה (1549 - 1609) היה הדוכס הגדול של טוסקנה בין השנים 1609-1587. פרדיננדו השני דה מדיצ'י, הדוכס הגדול של טוסקנה (1610 - 1670) היה הדוכס הגדול של טוסקנה בין השנים 1670-1621. פרדיננדו דה מדיצ'י, נסיך טוסקנה (1663 – 1713) בנו של קוזימו השלישי דה מדיצ'י, הדוכס הגדול של טוסקנה, מוזיקאי
נתי אפרתי

נתן (נתי) אפרתי (נולד ב-1955) הוא קצין צה"ל במילואים בדרגת תת-אלוף שכיהן כקצין לוגיסטיקה ראשי. מכהן כראש אגף המבצעים הלוגיסטיים והנכסים (אמו"ן) במשרד הביטחון. אפרתי התגייס לצה"ל ב-1973 ושירת כמש"ק תחזוקה. ב-1976 סיים קורס קצינים ושירת כעוזר קצין אספקה באוגדה 560. ב-1977 מונה לקצין אספקה בחטיבה 8, ב-1978 למפקד פלוגה מפקדה בגדוד 84. לאחר מכן שימש קצין אספקה וקצין תחזוקה באגד ארטילרי 209. ב-1983 מונה למדריך תחזוקה בענף אימון יחידות בבה"ד 6 וב-1984 מונה לראש מדור מבצעים בענף תחזוקה באגף האפסנאות. ב-1987 מונה לקצין תחזוקה של אוגדה 560 וב-1988 לקצין התחזוקה של עוצבת הגליל. ב-1991 מונה לראש ענף תחזוקה באגף אפסנאות וב-1993 מונה לקצין התחזוקה של פיקוד המרכז בדרגת אלוף-משנה. ב-1996 מונה לראש מחלקת תחזוקה באגף הלוגיסטיקה והטכנולוגיה. בשנים 1998 עד 2001 כיהן כקצין לוגיסטיקה ראשי בדרגת תת-אלוף. לאחר שחרורו עבד באגף ההנדסה והבינוי במשרד הביטחון, שימש ראש מנהל המעבר דרומה במשרד ובנובמבר 2016 מונה לראש אגף המבצעים הלוגיסטיים והנכסים. אפרתי אלמן ואב לארבעה. הוא בוגר תואר ראשון ושני במנהל עסקים. נתי אפרתי באתר אגף הטכנולוגיה והלוגיסטיקה נועם אמיר, ‏ראש אמו"ן חדש למשרד הביטחון: תא"ל (מיל') נתי אפרתי, באתר מעריב אונליין, 6 בנובמבר 2016
נתן אפרתי (פירושונים)

האם התכוונתם ל... נתן רוטנשטרייך (אפרתי) - פרופסור לפילוסופיה ורקטור באוניברסיטה העברית נתן אפרתי (בלשן) – היסטוריון ובלשן ישראלי, בעבר מנכ"ל האקדמיה ללשון העברית נתי אפרתי – תא"ל בצה"ל, קצין לוגיסטיקה ראשי
הארמייה הרביעית (רומניה)

הארמייה הרביעית (ברומנית: Armata a 4-a Română) הייתה ארמייה רומנית, שפעלה מסוף המאה ה-19 עד לשנת 1990, ולחמה במלחמת העולם הראשונה ובמלחמת העולם השנייה. עם הצטרפות רומניה לצד מדינות ההסכמה, נפרסה הארמייה הרביעית בגבול עם הונגריה, והשתתפה בקרב על טרנסילבניה. לאחר מכן לחמה הארמייה בקרבות השונים, ובכלל זה בקרב בוקרשט, ולאחר נפילת בוקרשט בדצמבר 1916 פורקה הארמייה. במחצית השנייה של שנת 1941, תחת פיקודו של גנרל ניקולאה צ'יופרקה, לחמה הארמייה לצד הוורמאכט במהלך פלישת מדינות הציר לברית המועצות בגזרה הדרומית של החזית הסובייטית, והשתתפה בקרב אודסה. בשנת 1942 השתתפה הארמייה בקרבות סביב סטלינגרד, והגנה על האגף הדרומי של אגד הכוחות הגרמני, שתקף את העיר. במסגרת מבצע אורנוס הותקפה הארמייה על ידי כוחות סובייטיים עדיפים וספגה אבדות כבדות. בדצמבר 1942 היא השתתפה במאמץ הגרמני הכושל לחלץ את הארמייה הגרמנית השישית, שכותרה בכיס סטלינגרד, וספגה שוב אבדות כבדות במהלך מתקפת הנגד הסובייטית, שבאה בעקבותיו. בשנים 1943–1944 לחמה הארמייה בקרבות הנסיגה, שניהלו כוחות הציר בשטח אוקראינה ולאחר מכן ברומניה. לאחר מעבר ממלכת רומניה לצד בעלות הברית בעקבות תבוסת כוחות הציר במבצע יאשי-קישינב, וכיבוש רומניה על ידי כוחות הצבא האדום באוגוסט 1944, לחמה הארמייה לצד הצבא הסובייטי בקרבות בשטח הונגריה עד לתום המלחמה. הארמייה התקיימה במהלך המלחמה הקרה כחלק מברית ורשה, ופורקה לאחר קריסת ברית המועצות. קרב סטלינגרד הארמייה הרביעית במלחמת העולם השנייה
מקס הייסטינגס

מקס יו מקדונלד הייסטינגס (באנגלית: Max Hugh Macdonald Hastings;‏ נולד ב-28 בדצמבר 1945) הוא היסטוריון בריטי שכתב רבות על מלחמת העולם השנייה בפרט ועל המאה ה-20 בכלל. הייסטינגס הוא חבר האגודה המלכותית לספרות וחבר באגודה המלכותית להיסטוריה. הייסטינגס נולד וגדל בלמבת שבאנגליה. התחנך בבית הספר צ'ארטרהאוס ובאוניברסיטת אוקספורד, אותה עזב לאחר שנה. הוא פנה לעיתונאות ועבד ככתב צבאי בעבור ה-BBC והאיבניניג סטנדרד, וסיקר בין היתר את מלחמת פוקלנד. לאחר מכן שימש כעורך וכעורך ראשי של הדיילי טלגרף. בשנת 1996 הפך לעורך האיבניניג סטנדרד. בשנת 2002 פרש לגמלאות והוענק לו תואר אבירות. הייסטינגס פרסם שורה של ספרים אודות מלחמת העולם השנייה, כמו גם ביוגרפיה אודות יוני נתניהו. יוני, הוצאת עידנים, 1979. ארמגדון: הקרב על גרמניה 1944–1945, הוצאת דביר, 2007. פורענות: 1914, אירופה יוצאת למלחמה, מאנגלית: משה סביליה־שרון, מודן הוצאה לאור, 2014. (הספר בקטלוג ULI) נפתחו שערי הגיהנום: מלחמת העולם השנייה 1939–1945, מאנגלית: משה סביליה־שרון, הוצאת מודן, 2015. וייטנאם: טרגדיה אפית 1945–1975, מאנגלית: משה סביליה־שרון, הוצאת מודן, 2021. מדיה וקבצים בנושא מקס הייסטינגס בוויקישיתוף מקס הייסטינגס, ברשת החברתית Goodreads מקס הייסטינגס, הרהיטים החומים ההם, באתר הארץ, 29 ביוני 2005. מקס הסטינגס (1945-), דף שער בספרייה הלאומית סטיבן ארלנגר, ניו יורק טיימס, המלחמה ששינתה את העולם, באתר הארץ, 28 ביולי 2014. פול קרוגמן, הניו יורק טיימס, מלחמת שולל, באתר הארץ, 4 ביוני 2003. צילם: האיש באוטובוס המפוצץ. דיווחה: האשה ברכבת הבוערת, באתר הארץ, 17 ביולי 2005. גל פרל פינקל, אזורי החוזק של צה"ל - "מודיעין איכותי, אש מדויקת ותמרון חד", באתר זמן ישראל, 25 במרץ 2021. מאיר בביוף, על מופלטות וקצינים לבנים, העוקץ, ‏ 27.03.2014. אלי שאלתיאל, המלחמה נמשכת, באתר הארץ, 15 באוגוסט 2006. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יוסוף פאולסן

יוסוף יורארי פאולסן (בדנית: Yussuf Yurary Poulsen, נולד ב-15 ביוני 1994 בקופנהגן שבדנמרק) הוא כדורגלן דני המשחק בר.ב. לייפציג ובנבחרת דנמרק בעמדת החלוץ. פאולסן הוא בן לאב ממוצא טנזני ואם ממוצא דני. אביו היה נווד באוניות, שעגן באחת מעצירותיו בדנמרק, והתאהב באישה מקומית שהייתה לאמו של יוסוף פאולסן. האב נפטר מסרטן כאשר פאולסן היה בן שש. פאולסן החל את קריירת הנוער במועדון הדני ב.ק. סקיולד, ושיחק תחילה כקשר הגנתי, כאשר חברו לקבוצה ולנבחרת דנמרק הצעירה קנת זוהורה תופקד כחלוץ. עם עזיבתו של זוהורה לפ.צ. קופנהגן, עבר פאולסן לשחק בעמדת החלוץ, ולאחר מכן עבר למועדון הדני לינגבי בולדקלוב. פאולסן לא הצליח להתאקלם מיד בלינגבי, וערך רק חמש הופעות בעונת 2011/12, שבסיומה ירדה הקבוצה לליגה הדנית השנייה. בעונת 2012/13 הפך פאולסן לשחקן קבוע במועדון, והבקיע 11 שערים, אך לא הצליח לחזור עמו לליגת העל הדנית. הצלחתו של פאולסן בלינגבי עוררה עניין במועדונים רבים, והוא חתם בקיץ 2013 בר.ב. לייפציג, מועדון שנבנה באותה תקופה וגייס לשורותיו כישרונות צעירים. ר.ב. לייפציג שיחקה בליגה הגרמנית השלישית בעונת 2013/14, ופאולסן העפיל עם המועדון אל הבונדסליגה השנייה, כשהוא מבקיע עשרה שערי ליגה. בעונת 2014/15 פאולסן ולייפציג כשלו להעפיל אל הבונדסליגה כשסיימו במקום החמישי, למרות 11 שערים של פאולסן. בעונת 2015/16 הצליחו פאולסן ולייפציג להעפיל לראשונה בהיסטוריה לבונדסליגה כאשר סיימו במקום השני בבונדסליגה השנייה אחרי פרייבורג. פאולסן הבקיע בעונה זו שבעה שערים, כשהוא משתף פעולה בהתקפה עם מרסל זביצר, דייבי זלקה, אמיל פורסברג ודומיניק קייזר. במחזור השישי של עונת 2016/17 הבקיע פאולסן את שער הבכורה שלו בבונדסליגה, שהיה שער ניצחון ב-1–2 על אאוגסבורג. פאולסן שיחק בכל הנבחרות הצעירות של דנמרק, ובאוקטובר 2014 ערך את הופעת הבכורה בנבחרת דנמרק הבוגרת, במשחק מול נבחרת אלבניה. במוקדמות יורו 2016 הבקיע פאולסן שני שערים, אך נבחרת דנמרק לא הצליחה להעפיל ליורו 2016 עצמו. בשנת 2018 פאולסן זומן לסגל של דנמרק למונדיאל 2018. במשחק הראשון של דנמרק בשלב הבתים מול נבחרת פרו, בו ניצחה דנמרק 0–1, גרם פאולסן פנדל, אותו החמיץ כריסטיאן קואבה. בהמשך המשחק, הבקיע פאולסן את שער הניצחון. במשחק מול נבחרת אוסטרליה, שהסתיים בתיקו 1-1, גרם פאולסן פנדל נוסף, אותו הבקיע מילה ידינאק. שני הפנדלים שגרם פאולסן נשרקו לאחר התערבות של עוזר שופט וידאו. פאולסן ודנמרק עלו לבסוף לשמינית הגמר, שם הפסידו לנבחרת קרואטיה בפנדלים והודחו מהמונדיאל. נכלל בסגל נבחרת דנמרק לטורניר מונדיאל 2022. נכלל בסגל נבחרת דנמרק לטורניר יורו 2024. ר.ב. לייפציג הגביע הגרמני: 2021/2022, 2022/2023 הסופר קאפ הגרמני: 2023 מדיה וקבצים בנושא יוסוף פאולסן בוויקישיתוף יוסוף פאולסן, ברשת החברתית אקס (טוויטר) יוסוף פאולסן, באתר Transfermarkt יוסוף פאולסן, באתר Fussballdaten.de (בגרמנית) יוסוף פאולסן, באתר Soccerway יוסוף פאולסן, באתר WorldFootball.net יוסוף פאולסן, באתר National Football Teams יוסוף פאולסן, באתר FootballDatabase.eu DE SIDSTE FEM SPILLERE TIL VM-TRUPPEN ER UDTAGET באתר הרשמי של התאחדות הכדורגל הדנית, 13 בנובמבר 2022 (בדנית) Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)